Nr. L 60/26 De Furopæiske Fællesskabers Tidende 1. 3. 86 KOMMISSIONENS FORORDNING (EØF) Nr. 637/86 af 28. februar 1986 om fastsættelse af niveauet for de kvantitative restriktioner ved indførsel til Portugal af visse frugter og grønsager fra tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Portugals tiltrædelse, under henvisning til Rådets forordning (EØF) nr. 3797 /85 af 20. december 1985 om kvantitative restriktioner ved indfør- sel til Portugal fra tredjelande af visse landbrugsprodukter, der er omfattet af ordningen med etapevis overgang (?), særlig artikel 3, stk. 1, og. ud fra følgende betragtninger: Ifølge forordning (EØF) nr. 3797/85 fastsættes det første kontingent for 1986 for de forskellige arter af frugt og grønsager til mellem 0,1 og 0,5 % af den gennemsnitlige produktion i Portugal i de tre seneste år inden tiltrædelsen, for hvilke der foreligger statistiske oplysninger; i betragtning af de forhold, der gør sig gældende for den portugisiske produktion, bør satsen 0,1 % vælges for appelsiner, manda- riner og citroner, 0,3% for blomkål, løg, hvidløg, og tomater og 0,5% for druer til spisebrug, æbler, pærer, ferskner og abrikoser; for at sikre korrekt forvaltning af kontingenterne bør ansøgningen om importbevilling ledsages af en sikkerheds- stillelse; det bør fastsættes, at Kommissionen skal orienteres; de i denne forordning fastsatte foranstaltninger er i overens- stemmelse med udtalelse fra Forvaltningskomiteen for Frugt og Grønsager — UDSTEDT FØLGENDE FORORDNING: Artikel 1 1. —Ibilaget fastsættes størrelsen af de første kontingenter, som Den portugisiske Republik i medfør af tiltrædelsesak- tens artikel 280 kan opretholde for indførsel af friske frugter og grønsager fra tredjelande. 2. —Forperioden 1. marts til 31. december 1986 nedsættes disse kontingenter med en sjettedel. 3. — Kontingenterne anvendes i de perioder, der er anført i bilaget for hvert produkt. Artikel 2 De portugisiske myndigheder udsteder importbevillinger på en sådan måde, at der sikres en rimelig fordeling mellem ansøgerne af de til rådighed stående mængder. Samtidig med ansøgningen om importbevilling stilles der en sikkerhed, som frigives på de af de portugisiske myndigheder fastsatte betingelser, så snart indførslen har fundet sted. Artikel 3 1. De portugisiske myndigheder giver Kommissionen meddelelse om, hvilke foranstaltninger de har truffet med henblik på anvendelse af artikel 2. 2. De fremsender senest den 15. i hver måned følgende oplysninger vedrørende hvert af de produkter, for hvilke der er udstedt importbevillinger i den foregående måned: — de mængder, som er omfattet af de udstedte import- bevillinger, opdelt på afsendelseslande — de indførte mængder, opdelt på afsendelseslande. Artikel 4 Denne forordning træder i kraft den 1. marts 1986. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 18. februar 1986. (1) EFT nr. L 367 af 31. 12. 1985, s. 23. På Kommissionens vegne Frans ANDRIESSEN Næstformand